gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl gl gl gl gl gl gl gl gl gl gl gl gl gl gl fr gl gl gl gl gl gl gl gl de en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Caballero augura unha gran manifestación e carga contra o BNG
Domingo, 02 de outubro de 2022
O PP acusa o alcalde de "ameazar" clubs deportivos e este di que "as coaccións están a ser ao revés" e culpa o BNG.
O alcalde de Vigo, Abel Caballero, asegurou este martes que a mobilización que convocou para a tarde desta mesma xornada a partir das 20.00 horas en rexeitamento á fusión das caixas galegas será "masiva", ao tempo que acusou o BNG de realizar "anuncios contra a manifestación".
O rexedor socialista asegurou que a manifestación se realiza "en defensa de Vigo e para que Caixanova continúe co seu proxecto vigués e de futuro". Así, afirmou que a día de hoxe "non existe un só dato que contradiga" as súas teses sobre a "solvencia" da caixa e o seu tamaño "suficiente" para pervivir por si mesma.
Ademais, Caballero acusou o BNG de realizar "anuncios" en contra da manifestación desta tarde e pediulle que teña "valentía política" para convocar unha mobilización a favor da fusión, para defender a súa posición. Tamén se preguntou "por que non deron a cara e se agochan detrás de anuncios sen asinar".
Neste senso, criticou que o BNG de Vigo garde "silencio" mentres "o BNG de Galiza está contra Vigo". Segundo engadiu, isto tamén acontece co PP local e o "atentado contra Vigo" que, segundo o rexedor, intenta o presidente da Xunta, Alberto Núñez Feijoo. Por iso, convidou a ambas as dúas formacións a que "hoxe estean na manifestación" e que "recuperen o terreo perdido".
En canto aos 'populares' vigueses, tamén acusou a presidenta do partido local, Corina Porro, -e tamén o presidente provincial, Rafael Louzán- de estar en contra da fusión "antes das eleccións" e agora defender a integración das dúas caixas por "obediencia e submisión" a Feijoo e ao PP da Coruña.
Réplica ao presidente de Pescanova
Ao respecto das críticas ao alcalde de Vigo realizadas este luns polo presidente do grupo Pescanova, Manuel Fernández de Sousa, -que é partidario dunha "solución galega" para as caixas-, Caballero respondeu que son "milleiros de empresarios" os que apoian Caixanova, que se posicionou en contra dunha fusión.
Tamén considerou que o directivo da multinacional debía de dicir que "é parte" na cuestión, posto que Caixa Galicia participa na multinacional cun "20%", aínda que tamén o fai Caixanova. Así, afirmou que cando Fernández de Sousa defende a fusión "non defende Vigo, nin sequera a súa empresa", senón que "defende o seu posto".
Finalmente, asegurou que na mañá deste martes "un membro do consello de administración" do grupo Pescanova chamouno "pedindo desculpas" e precisando que as manifestacións do presidente foron feitas "a título persoal".
Pola súa banda, o tenente de alcalde, Santiago Domínguez, realizou un chamamento a que os cidadáns se "informen" antes de acudir á manifestación xa que sería "unha mágoa" que "en dous ou tres meses se decaten de que non se manifestaron en defensa de Vigo" e se sentan "enganados e traizoados".
Así, incidiu en que a mobilización defende un Sistema Institucional de Protección (SIP) para que a caixa viguesa "se integre con caixas de fóra e marche de Galiza". Ademais, pediu aos convocantes "que sexan valentes e convoquen para o que convocan" e, polo tanto, vaian cunha pancarta onde diga "por un SIP e por que Caixanova se vaia con caixas de fóra".
Finalmente, tras incidir en que a entidade non ten capacidade para continuar soa, asegurou ser capaz de "cambiar a axenda e ir á manifestación se antes das 20.00 horas hai un papel firmado por Zapatero" onde se explica que se eliminan o límite que impón un mínimo de 50 mil millóns de euros en activos que impide a Caixanova -que non alcanza estas cifras- seguir por si mesma.
O voceiro do grupo municipal do PP, Xosé Manuel Figueroa, acusou o alcalde de crear unha "confrontación" que levou a unha "fractura social" e, logo de pedir aos cidadáns que se "informen" sobre o futuro das caixas, denunciou casos de asociacións deportivas que foron obxecto de "chantaxes" e "ameazas" por parte do "alcalde" para acudir á manifestación.
Figueroa, que destacou que xa este luns o BNG realizaba as mesmas denuncias, afirmou que son "bastantes" os clubs que foron coaccionados "para levar pancartas e facer campaña en defensa de Caixanova" ou aos que se lles cambiaron os adestramentos programados para este martes. O popular considerou que estes feitos teñen unha "gravidade sen precedentes" e criticou que esta actitude non está "na liña do que ten que facer un político do século XXI".
En resposta ás acusacións de PP e nacionalistas, o alcalde retou os partidos a que "digan un só" -un club deportivo ameazado-, para engadir que "a ver se as coaccións están a ser ao revés".
"A ver se o máximo representante do Bloque neste Concello está a coaccionar algún club deportivo de moitísima importancia nesta cidade, a ver se está a haber algunha chamada telefónica dicindo: non poñan vostedes pancartas", aseverou, para engadir que el non ten "ningunha relación" e que é a formación nacionalista a que ten a competencia en Deportes.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto